การจัดการกับสิวผู้ใหญ่ ปรับเปลี่ยนไลฟ์สไตล์ วิธีรักษาโรคโรซาเซีย ปรับเปลี่ยนวิธีการดูแลผิวหน้า
กรดซาลิซิลิกช่วยลดอาการบวมแดงได้ อีกทั้งยังช่วยลดอาการอุดตันตามรูขุมขน กรดซาลิซิลิกมีทั้งในรูปแบบเจล ผ้า ครีม น้ำยาทำความสะอาดผิวหน้า มอยส์เจอไรซ์เซอร์และสเปรย์ เลือกใช้กรดซาลิซิลิกในรูปแบบที่เหมาะกับการดำเนินชีวิตประจำวันของคุณ อาจเริ่มจากกรดซาลิซิลิกที่มีความเข้มข้น 2% เพื่อไม่ให้ผิวแห้งจนเกินไป กรดซาลิซิลิกในยาแอสไพรินทำให้หลอดเลือดหดตัวและลดอาการอักเสบบริเวณใบหน้าได้ค่อนข้างดี วิธีการทำมาส์กแอสไพริน เริ่มจากแบ่งครึ่งยาแอสไพริน หยอดน้ำ 4-5 หยด ผสมกับยาจนกลายเป็นเนื้อเดียวกัน แต้มยาบริเวณที่เป็นสิว ปิดสิวด้วยพลาสเตอร์ยาและทิ้งไว้ประมาณ 30 นาที   ถ้ายาแอสไพรินเป็นเม็ด ให้บดละเอียดแล้วผสมน้ำจนกลายเป็นเนื้อเดียวกัน เมื่อครบ 30 นาทีแล้ว หลอดเลือดน่าจะหดตัว สิวและผิวบริเวณโดยรอบควรจะแดงน้อยลงอย่างเห็นได้ชัด หากคุณเป็นสิวเรื้อรัง ผลิตภัณฑ์ที่ใช้ดูแลผิวทั่วไปอาจไม่เพียงพอ ควรให้แพทย์ผิวหนังจ่ายยาทาภายนอกที่แรงกว่าปกติ เพื่อจัดการกับปัญหาสิวผู้ใหญ่ แพทย์อาจสั่งยาปฏิชีวนะ รักษาด้วยเลเซอร์ ใช้สารเคมีลอกหน้าหรือการกรอหน้า   แพทย์อาจสั่งยาปฏิชีวนะให้กินเพื่อจัดการกับแบคทีเรียที่เป็นต้นตอของสิวเห่อ หรืออาจจะสั่งยาควบคุมฮอร์โมน เช่น ยาคุม หรือยาสไปโรโนแลคโตน ซึ่งเดิมทีเป็นยารักษาโรคความดันก็ได้   โดยทั่วไป ครีม ขี้ผึ้งหรือยาทาใช้ภายนอกที่ใช้มักจะเป็นยาทาปฏิชีวนะ เรตินอยด์ ซัลเฟอร์ เบนโซอิลเพอร์ออกไซด์ และกรดซาลิซิลิก ตัวใดตัวหนึ่ง การจ่ายยาแบบผสมตัวยาข้างต้นหลายๆ อย่างเข้าด้วยกันนั้นไม่ปกติสำหรับการรักษา คอนซีลเลอร์สีเนื้อปกติไม่สามารถปกปิดรอยแดงได้ดีนัก แต่คอร์เรคทีฟคอนซีลเลอร์นั้นต่างออกไปตรงที่ใช้หลักการผสมสีพื้นฐานเข้ามาช่วยให้สีผิวที่ไม่สม่ำเสมอกลับมามีสีที่เนียนตามธรรมชาติ สำหรับรอยแดงบนใบหน้า ต้องใช้คอนซีลเลอร์สีเขียว ทาเป็นจุดๆ ตามรอยแดงบนหน้า แล้วใช้ปลายนิ้วหรือฟองน้ำสำหรับแต่งหน้าเกลี่ยเบาๆ   ถ้ารอยแดงนั้นใช้เวลานานกว่าจะหายไปหรือแดงเกินกว่าที่จะปกปิดด้วยคอนซีลเลอร์ได้ คุณอาจเป็นโรคโรซาเซีย หากคุณกำลังคิดว่าคุณเป็นโรคนี้ ให้ไปพบแพทย์ผิวหนัง   หลีกเลี่ยงการโปะคอนซีลเลอร์หลายชั้น คอนซีลเลอร์อาจจะช่วยหรือไม่วยปกปิดรอยแดงของคุณเลยก็ได้ ยิ่งถ้าใช้คอนซีลเลอร์ในปริมาณน้อยถึงปานกลางแล้วยังไม่สามารถปกปิดรอยแดงได้ ก็ไม่ควรทาซ้ำจนหนาเกินไปเพราะคอนซีลเลอร์สีเขียวที่ทาลงไปอาจเด่นชัดขึ้นมาได้ รอยแดงของผิวอาจเกิดจากการโดนแสงแดด ควรทาครีมกันแดดก่อนออกจากบ้าน ถึงแม้ว่าข้างนอกจะไม่มีแดดก็ตาม ครีมกันแดดสำหรับผิวหน้าที่แพ้ง่ายมีอยู่ทั่วไปตามร้านขายยา   ครีมกันแดดควรมี SPF30 เป็นอย่างน้อยถึงจะสามารถป้องกันแดดได้  ครีมกันแดดที่เขียนว่า “Non-comedogenic” คือครีมกันแดดที่ไม่อุดตันรูขุมขนและไม่ก่อให้เกิดสิว คุณสามารถเลือกซื้อเครื่องสำอางหรือมอยส์เจอไรซ์เซอร์ที่มีส่วนประกอบของครีมกันแดดก็ได้ ในสภาพอากาศที่แห้งและเย็น ลมอาจทำให้ผิวหน้าแห้งและทำร้ายผิวหน้าที่มีสุขภาพดีของคุณได้  ถ้าคุณดูแลผิวหน้าดีๆ บริเวณแก้มและจมูกจะแดงน้อยลงเมื่อคุณกลับเข้าภายในห้อง   เมื่อผิวหน้าเจอกับอากาศเย็น หลอดเลือดจะหดตัวทำให้ผิวมีสีขาว เมื่อคุณเข้ามาอยู่ในที่ที่อากาศอบอุ่นขึ้น หลอดเลือดจะคลายตัวและทำให้เลือดไหลเวียนทั่วใบหน้าเหมือนเดิม ทำให้ผิวมีสีแดงสด พันผ้าพันคอหรือใส่หน้ากากสำหรับเล่นสกีที่ไม่ระคายเคืองแก่ผิว สารอาหารที่เปลี่ยนไปอาจช่วยลดรอยแดงได้จากภายในร่างกาย อาหารที่มีฤทธิ์เย็นและประกอบไปด้วยน้ำมาก เช่น แครอท มันฝรั่งหวาน แอปเปิ้ล ขึ้นฉ่ายฝรั่ง มะพร้าว แตงกวา เมล่อน ลูกพีช มะละกอ ผักโขม บรอคโคลี่ อาหารเหล่านี้ประกอบด้วยสารต้านอนุมูลอิสระ ซึ่งช่วยให้ความชุ่มชื้นแก่ผิวจากภายในสู่ภายนอก   หากคุณปัสสาวะมีสีเหลืองอ่อน แปลว่าคุณได้รับน้ำเพียงพอ แต่ถ้าปัสสาวะมีสีเหลืองเข้มไปจนถึงส้ม คุณต้องดื่มน้ำมากๆ การกินอาหารเหล่านี้ จะช่วยปกป้องผิวของคุณไม่ให้แห้งในสภาพอากาศที่หนาวแห้งได้ หลีกเลี่ยงอาหารรสจัด เครื่องดื่มร้อน มีคาเฟอีนหรือแอลกอฮอล์ เพราะอาหารและเครื่องดื่มเหล่านี้จะไปกระตุ้นรอยแดงและทำให้สภาพผิวแย่ลงกว่าเดิม แตงกวาประกอบด้วยน้ำ วิตามินและแร่ธาตุมากมายที่ช่วยให้ความชุ่มชื้นให้แก่ผิว ปอกเปลือกแตงกวาและหั่นเป็นแว่นๆ นอนลงแล้วนำแตงกวามาวางบริเวณที่มีรอยแดงประมาณ 15-20 นาที   ระหว่างรอ 15-20 นาทีนี้ วิตามินซีจากแตงกวาจะช่วยลดรอยแดงเจ้าปัญหาให้กับเรา   อย่าถูแตงกวากับผิวหน้าเพราะแรงเสียดสีจะทำให้เกิดอาการระคายเคืองได้ ขาเขียวมีสรรพคุณช่วยลดอาการอักเสบและช่วยให้หลอดเลือดหดตัว ซึ่งช่วยลดรอยแดงและการอักเสบตามผิวได้ ใส่ถุงชาเขียวหรือใบชา 2-3 ช้อนโต๊ะลงในหม้อน้ำร้อน ทิ้งไว้ประมาณ 10 นาทีแล้วเทลงในชาม เมื่อน้ำชามีอุณหภูมิเท่ากับอุณหภูมิภายในห้อง ให้นำผ้าชุบน้ำชาซับให้ทั่วหน้า    สามารถใช้ชาคาโมไมล์หรือชาเปปเปอร์มินต์ได้ ถ้าหากคุณมีผิวแพ้ง่าย ไม่ควรใช้ชาเปปเปอร์มินต์ ใช้ผ้าที่คุณยอมให้เปื้อนได้เพราะสีของชาเขียวจะตกใส่ผ้าของคุณ อย่าใช้ผ้าถูหน้าแรงๆ เพราะจะทำให้ผิวระคายเคือง อย่าใช้เจลนี้กับบริเวณที่เป็นสิวง่ายเพราะจะทำให้สิวเห่อ เพื่อการปกป้องผิวที่เหนือกว่า คุณสามารถทาเจลปิโตรเลียมบางๆ ทั่วหน้าได้ เพราะเจลนี้ช่วยป้องกันไม่ให้หลอดเลือดหดตัวหรือขยายตัวรวดเร็วเกินไป ซึ่งช่วยลดรอยแดงบนใบหน้าส่วนมากได้  หากคุณไม่มั่นใจ ให้ลองทาบริเวณแก้มที่มีรอยแดงไม่มากก่อน ถ้าหากผิวแดงกว่าเดิมหรือระคายเคืองมากขึ้นในเวลาไม่กี่ชั่วโมง ก็ไม่ควรใช้เจลปิโตรเลียมทั่วหน้า อุณหภูมิที่เย็นสามารถลดรอยแดงได้โดยการทำให้หลอดเลือดใต้ผิวหนังหดตัว วิธีนี้ได้ผลดีกับรอยแดงที่เกิดจากผิวไหม้และบวม การใช้ที่ประคบเย็นนั้น ให้ใช้ผ้านุ่มสะอาดชุบน้ำเย็นแล้วห่อที่ประคบเย็น ประคบบริเวณที่ระคายเคือง   สามารถใช้ผ้าขนหนูห่อเจลเก็บความเย็นได้ หากไม่อยากใช้ที่ประคบเย็น คุณอาจนำผ้าเปียกแช่ตู้เย็นไม่กี่นาทีแล้วนำมาวางบนหน้าได้ ห้ามถูผ้าเย็นกับใบหน้า โรซาเซียเป็นอาการผิดปกติเรื้อรังทางผิวหนังที่เป็นๆ หายๆ อาจจะคาดเดาการเกิดได้ยาก แต่ทางที่ดีที่จะป้องกันการเกิดรอยแดงจากโรคโรซาเซียได้ก็คือหลีกเลี่ยงสิ่งกระตุ้นของโรคนี้   สิ่งกระตุ้นหลักๆ ได้แก่ แสงแดด ความร้อน แอลกอฮอล์ อาหารเผ็ดรสจัด ชีสแข็ง อารมณ์ที่รุนแรงและสภาพอากาศที่เปลี่ยนแปลง เช่น ความชื้นที่สูงขึ้นและลมแรง สภาพอารมณ์ที่กระตุ้นให้เกิดโรคนี้ ได้แก่ ความเครียด ความกลัว ความกังวล และความอับอาย ยาที่แพทย์สั่งจะช่วยลดอาการอักเสบของผิว หากวิธีรักษารอยแดงต่างๆ ไม่ได้ผลกับคุณ หากตั้งครรภ์ เป็นโรคอื่นๆ อยู่ด้วย หรือกินยาอย่างอื่นอยู่ต้องแจ้งแพทย์ล่วงหน้าก่อนการสั่งจ่ายยาใหม่   แพทย์อาจสั่งยาด็อกซีไซคลิน ซึ่งเป็นยาปฏิชีวนะช่วยลดอาการอักเสบ การกินยาด็อกซีไซคลินปริมาณน้อยๆ หรือที่เรียกว่า Oracea เป็นการให้ยาในปริมาณมากในช่วงแรกเพื่อกระตุ้นยาในระบบการทำงานของร่างกายแล้วค่อยๆ ลดปริมาณยาให้อยู่ในระดับคงที่ ยาด็อกซีไซคลินรักษาได้ทั้งรอยแดงและตุ่มนูนแดงที่เกิดจากโรคโรซาเซีย อาจมีการสั่งจ่ายยานอกเหนือจากนี้ก็ได้ ลองปรึกษากับแพทย์จะดีที่สุด วิธีการสั่งจ่ายยาแบบนี้เหมาะกับสำหรับโรคโรซาเซียกรณีที่เป็นระดับปานกลาง คนไข้บางคนชอบการใช้ยาทาภายนอกมากกว่ายากิน แพทย์อาจสั่งยาทาในรูปแบบครีมให้ เช่น ซัลฟาเซตาไมด์ Metrogel (เมโทรไนดาโซล) หรือ Finacea (กรดอะซีลาอิก) ซึ่งยาใช้ภายนอกเหล่านี้มีประสิทธิภาพในการรักษาโรคได้เทียบเท่ากับยากิน  สามารถรักษาได้ทั้งรอยแดงและตุ่มนูนแดงที่เกิดจากโรคโรซาเซีย วิธีการรักษาด้วยเลเซอร์มักใช้เพื่อบรรเทารอยแดงได้ในระยะยาวนานกว่าวิธีการรักษาแบบอื่น การเลเซอร์สามารถช่วยทำให้เส้นเลือดที่เด่นชัดตามใบหน้า คอ และหน้าอกจางลง อีกทั้งยังทำให้สีผิวขาวขึ้นได้อีกด้วย   การรักษาด้วยเลเซอร์อาจทำให้ผิวระคายเคือง ยาทาภายนอกและเจลเก็บความเย็นสามารถช่วยลดอาการที่เกิดจากการเลเซอร์ได้ การรักษาด้วยเลเซอร์ไม่ใช่การรักษาครั้งเดียวจบ แต่ต้องรักษาทุกๆ 3-6 สัปดาห์ไปเรื่อยๆ อาจต้องใช้เวลาสักหน่อยเพื่อให้ได้ผลการรักษาที่ดี ส่วนมากแล้วประกันภัยจะไม่ครอบคลุมการรักษาด้วยเลเซอร์ คนไข้มักรักษาด้วยวิธีการเลเซอร์ เมื่อรอยแดงเกิดขึ้นอย่างต่อเนื่องและไม่ตอบสนองต่อวิธีการรักษาแบบอื่น ผลิตภัณฑ์ที่คุณใช้บำรุงผิวหน้าในทุกๆ วันอาจก่อให้เกิดอาการแพ้ สิว หรือการระคายเคืองได้ ลองหยุดใช้เครื่องสำอาง ผลิตภัณฑ์บำรุงผิวและผลิตภัณฑ์ที่ใช้กับผมต่างๆ ของคุณดู แล้วค่อยๆ กลับมาใช้ผลิตภัณฑ์เหล่านั้นใหม่ตามปกติทีละชิ้น วิธีนี้จะทำให้เรารู้ว่าผลิตภัณฑ์ตัวไหนที่เป็นสาเหตุที่ทำให้ผิวเกิดการระคายเคือง   หากมีรอยแดงพร้อมกับใบหน้าบวม โดยเฉพาะบริเวณปากหรือลิ้น หรือหายใจผิดปกติ ให้รีบพบแพทย์โดยด่วน สามารถโทรหาหน่วยแพทย์ฉุกเฉินได้ที่เบอร์ 1669 สังเกตจากผลิตภัณฑ์ที่คุณเพิ่งเริ่มใช้อันล่าสุด เพราะมีความเป็นไปได้ว่าผลิตภัณฑ์นั้นจะเป็นสาเหตุที่ทำให้เกิดอาการแพ้ต่างๆ คุณสามารถนัดพบแพทย์ผิวหนัง เพื่อทำการทดสอบสารแพ้ โดยการทาสารเคมีชนิดต่างๆ ในปริมาณเล็กน้อยและติดตามผลลัพธ์ที่เกิดขึ้นกับผิวหนังของเราอย่างใกล้ชิด ถ้าคุณมีผิวแพ้ง่าย คุณต้องใช้ผลิตภัณฑ์ที่ออกแบบมาเพื่อผิวแพ้ง่าย เช่น ผลิตภัณฑ์ยี่ห้อ Aveeno รุ่นอัลตร้าคาล์มมิ่ง และ ยี่ห้อ Eucerin ประเภทลดรอยแดง เมื่อคุณรู้สาเหตุของรอยแดงแล้ว ให้หยุดใช้ผลิตภัณฑ์ที่มีสารเคมีนั้นๆ เป็นส่วนประกอบ ใช้น้ำอุ่นเพราะน้ำร้อนหรือน้ำเย็นจะทำให้หน้าแห้งเกินไป ถ้าคุณล้างหน้าผิดวิธีจะทำให้ผิวหน้าระคายเคืองและแดงกว่าเดิม คุณควรใช้น้ำยาทำความสะอาดผิวหน้าชนิดที่เหมาะกับผิวแพ้ง่าย เช่น ไม่มีน้ำหอม และควรหลีกเลี่ยงผลิตภัณฑ์ที่มีแอลกอฮอล์หรือสารที่ทำให้ผิวหน้าแห้ง ลองใช้ผลิตภัณฑ์ยี่ห้อ Cetaphil หรือ Purpose ที่ออกแบบมาเพื่อผิวแพ้ง่าย   เมื่อล้างหน้าเสร็จให้ซับหน้าเบาๆ ด้วยผ้าขนหนูนุ่มๆ ห้ามถูหน้าแรงๆ เด็ดขาดเพราะจะทำให้ผิวหน้าระคายเคืองกว่าเดิม   ลองใช้น้ำยาทำความสะอาดผิวหน้าที่มีส่วนประกอบของซัลเฟต ซึ่งเป็นสารที่ลดอาการอักเสบ เช่น ยี่ห้อ Rosanil   หากรอยแดงเกิดจากสิวและคุณไม่ได้มีผิวแพ้ง่าย ให้ใช้ผลิตภัณฑ์ที่ประกอบด้วยสารเบนโซอิลเพอร์ออกไซด์ เช่น ยี่ห้อ Clearasil หลังล้างหน้าให้ทาครีมหรือโลชั่นบำรุงผิวเพื่อรักษาความชุ่มชื้นให้กับผิวหน้า   คุณสามารถเก็บโลชั่นไว้ในตู้เย็นได้และใช้ทาบำรุงหน้าขณะที่ผลิตภัณฑ์เย็น ผลิตภัณฑ์ที่มีความเย็นจะทำให้เส้นเลือดหดตัวและทำให้รอยแดงจางลง หลีกเลี่ยงผลิตภัณฑ์ที่มีแอลกอฮอล์ สารสกัดจากต้นวิชฮาเซล สาระแหน่ น้ำหอม ยูคาลิปตัสหรือน้ำมันหอมระเหยจากกานพลู เพราะส่วนประกอบเหล่านี้เป็นสารระคายเคืองผิว ซึ่งจะทำให้ผิวระคายเคืองมากกว่าเดิม ครีมยอดนิยมคือยาทาจำพวกสเตียรอยด์ที่มาในรูปแบบครีมที่ช่วยลดรอยแดง บรรเทาอาการบวมของผิว หาครีมที่มีส่วนประกอบของไฮโดรคอร์ติโซนความเข้มข้น 0.5% หรือ 1% ใช้วันละ 1-2 ครั้งเฉพาะส่วนที่มีอาการระคายเคืองเท่านั้น   อย่าใช้ครีมเหล่านี้ในระยะยาวเพราะการใช้ครีมนี้ต่อเนื่องมากเกินไปสามารถก่อให้เกิดอาการระคายเคืองมากขึ้น อาจหาครีมบรรเทาอาการระคายที่มีส่วนประกอบจากธรรมชาติมาใช้ก็ได้ เช่น สารสกัดจากรากชะเอมเทศ ต้นฟีเวอร์ฟิว ชา ขมิ้นชัน แมกนีเซียม แตงกวาหรือขิง ว่านหางจระเข้มีสรรพคุณช่วยลดอาการอักเสบและบรรเทาแผลต่างๆ ได้ คุณอาจใช้เจลที่มาจากต้นของว่านหางจระเข้โดยตรงหรือซื้อตามร้านขายยาก็ได้ ทาเจลว่านหางจระเข้วันละ 2 ครั้งเพื่อลดรอยแดง   วิธีการนำเจลจากต้นว่านหางจระเข้มาใช้ ทำได้โดยตัดใบจากต้นว่านหางจระเข้มาทั้งใบ ผ่าตรงกึ่งกลางใบ คว้านเนื้อด้านในออกมา และนำมาทาทั่วหน้าวันละ 2 ครั้ง   เจลว่านหางจระเข้มีขายทั่วไปตามร้านขายยาและซุปเปอร์มาร์เก็ต น้ำมันมะพร้าวเป็นสารบำรุงผิวที่ได้จากธรรมชาติ มีสรรพคุณช่วยรักษาความชุ่มชื้นให้แก่ผิว แต่ห้ามทาน้ำมันมะพร้าวบริเวณผิวที่เป็นสิวง่ายเพราะน้ำมันอาจทำให้สิวเห่อได้ น้ำมันมะพร้าวช่วยปกป้องผิวจากการสูญเสียความชุ่มชื้นและขาดน้ำ ซึ่งเป็นสาเหตุสำคัญของรอยแดง อีกทั้งน้ำมันมะพร้าวมีส่วนประกอบของกรดลอริก ซึ่งมีสารต้านไวรัส ต้านเชื้อราและต้านจุลชีพ ช่วยทำให้ฟื้นฟูผิว ในทุกคืนให้ทาน้ำมันมะพร้าวทั่วหน้า นวดเบาๆ โดยเฉพาะบริเวณที่มีปัญหารอยแดงหรือรู้สึกแห้งตึงมากๆ   คุณสามารถใช้น้ำมันมะกอกหรือสารสกัดจากผลโรสฮิปก็ได้ น้ำมันเหล่านี้มีส่วนประกอบคล้ายคลึงกับน้ำมันมะพร้าว ซึ่งช่วยให้ผิวชุ่มชื้น   น้ำมันมะพร้าวช่วยลดรอยแดงที่เกิดจากผิวแห้ง ข้าวโอ๊ตเหมาะสำหรับบรรเทารอยแดงที่เกิดจากสาเหตุต่างๆ ตั้งแต่ผิวไหม้แดด ผิวหนังอักเสบและอาการระคายเคืองทั่วไป วิธีการทำมาส์กข้าวโอ๊ต เริ่มจากซื้อข้าวโอ๊ตดิบมาแช่น้ำ เมื่อข้าวโอ๊ตชุ่มน้ำแล้วก็นำมาโปะบนหน้าเป็นมาส์ก มาส์กวันละครั้ง โดยทิ้งไว้ประมาณ 30 นาทีแล้วล้างออก  อาจจะผสมข้าวโอ๊ตกับนมเพื่อผลลัพธ์ที่รวดเร็วกว่าเดิม ต้องใช้นมที่มีไขมัน เช่นนมสดที่มีไขมัน 2% หรือนมสดไขมันเต็มส่วนเลยก็ได้ โปรตีนไขมันจะช่วยฟื้นฟูผิวให้เต่งตึง
ใช้กรดซาลิซิลิก. ทาด้วยยาแอสไพริน. ใช้ยาตามแพทย์สั่ง. ปกปิดรอยแดงด้วยคอร์เรคทีฟคอนซีลเลอร์. ทาครีมกันแดด. ปกป้องผิวของคุณจากอากาศเย็น. ดื่มน้ำเปล่าและกินอาหารที่ประกอบด้วยน้ำ. โปะแตงกวาบนหน้า. ใช้ชาเขียว. ทาหน้าด้วยเจลปิโตรเลียม. ใช้ที่ประคบเย็น. อยู่ห่างจากสิ่งที่จะกระตุ้นให้เกิดโรค. ให้แพทย์จ่ายยากิน. ใช้ยาทาภายนอกตามที่แพทย์สั่ง. ปรึกษาแพทย์ผิวหนังเกี่ยวกับการรักษาด้วยเลเซอร์. หาต้นตอของปัญหา. ล้างหน้าวันละ 1-2 ครั้ง. ใช้ผลิตภัณฑ์ให้ความชุ่มชื้นหรือมอยส์เจอไรซ์เซอร์. เลือกใช้ครีมตามร้านขายยาทั่วไป. ใช้เจลว่านหางจระเข้. ใช้น้ำมันมะพร้าว. ใช้มาส์กข้าวโอ๊ต.
https://www.wikihow.com/Get-Rid-of-Redness-on-the-Face https://www.wikihow.com/Get-Rid-of-Redness-on-the-Face https://www.wikihow.com/Get-Rid-of-Redness-on-the-Face https://www.wikihow.com/Get-Rid-of-Redness-on-the-Face
Dealing with Adult Acne Changing Your Lifestyle Treating Rosacea Fine-Tuning Your Skincare Regimen